अमेरिकी पैट्रियट मिसाइल का इस्तेमाल किया, कहा- ये रूस के मुंह पर तमाचा
Russia Ukraine War Latest News Update - रूस के कब्जे वाले क्रिमिया पर शनिवार को 10 ड्रोन से हमला हुआ। रूसी अधिकारियों के मुताबिक उनके एयर डिफेंस सिस्टम ने सभी हमलों को नाकाम कर दिया। इसके बाद पूरे यूक्रेन में घंटों तक एयर रेड के सायरन सुनाई दिए
यूक्रेन की एयरफोर्स ने दावा किया है कि उन्होंने रूस की सबसे एडवांस हाइपरसोनिक मिसाइल 'किंजल' को अमेरिका के पैट्रियट डिफेंस सिस्टम से तबाह कर दिया। एयरफोर्स के प्रवक्ता युरी इहनात ने यूक्रेन के चैनल 24 को ये जानकारी दी।
उन्होंने कहा, 'रूस कह रहा था कि अमेरिका का पैट्रियट मिसाइल सिस्टम पुराना और रूस के हथियार पूरी दुनिया में सबसे बेहतर हैं। अब 'किंजल' का हवा में ढेर होना उनके मूंह पर तमाचा है।' यूक्रेन को पैट्रियट मिसाइलों की पहली खेंप अप्रैल महीने के अंत में मिली थी।
पुतिन ने की थी हाइपर सोनिक मिसाइल किंजल की तारीफ
रूस की जिस हाइपर सोनिक मिसाइल को यूक्रेन ने ढेर करने का दावा किया है। उसकी खुद रूस के राष्ट्रपति व्लादिमिर पुतिन ने तारीफ की थी। मिसाइल के बारे में उन्होंने कहा था कि वो इतनी पावरफुल है कि पैट्रियट इसे कभी इंटरसेप्ट नहीं कर पाएगा। रिपोर्ट्स के मुताबिक 'किंजल' स्पीड ऑफ साउंड से भी 5 गुना तेजी से ट्रैवल करती है।
इसकी रेंज 1200 मील की है। वहीं पैट्रियट दुनिया का सबसे एडवांस मिसाइल डिफेंस सिस्टम माना जाता है। एक पैट्रियट मिसाइल की कीमत 3 मिलियन डॉलर यानी 24 करोड़ रुपए है। अभी तक इस सिस्टम के हाइपर सोनिक मिसाइल तबाह करने की क्षमता को सार्वजनिक रूप से नहीं आंका गया है।
जपोरिजिया में परमाणु हादसे का डर
रूस के कब्जे वाले क्रिमिया पर शनिवार को 10 ड्रोन से हमला हुआ। रूसी अधिकारियों के मुताबिक उनके एयर डिफेंस सिस्टम ने सभी हमलों को नाकाम कर दिया। इसके बाद पूरे यूक्रेन में सारी रात एयर रेड सायरन सुनाई दिए।
वहीं, यूक्रेन की तरफ से क्रिमिया में हमला उस समय किया गया जब UN के न्यूक्लियर चीफ ने जपोरिजिया के परमाणु प्लांट की कंडीशन को लेकर चिंता जताई है। ये फिलहाल रूस की सेना के कब्जे में है।
रूस ने जपोरिजिया के पास के 18 इलाकों से लोगों को निकलने के आदेश दिए हैं। इसकी वजह से हजारों के तादाद में वहां से लोगों का निकलना शुरु हो गया है। वहीं इंटरनेशनल एटोमिक एनर्जी एसोसिएशन (IAEA) के डायरेक्टर राफायल ग्रोसी ने कहा कि जपोरिजिया में खतरनाक परमाणु हादसा हो सकता है।
उन्होंने बताया कि प्लांट को ऑपरेट करने वाला स्टाफ अभी साइट पर मौजूद है। जंग की वजह से IAEA को डर है कि वहां हो रही लड़ाई की वजह से न्यूक्लियर प्लांट के चपेट में आने की संभावनाएं लगातार बढ़ती जा रही हैं।
खबर से जुड़ा GK पढ़ें...
